cyanic-selkie/wikianc huggingface dataset:
Michel Kafando
Michel Kafando (s. 18. elokuuta 1942) on burkinalainen poliitikko. Hän oli maansa väliaikainen presidentti 18. marraskuuta 2014 alkaen tarkoituksenaan oli valmistella maa vuoden 2015 marraskuussa pidettäviin vapaisiin vaaleihin. Lisäksi hän toimi maansa ulkoministerinä. Hänen edeltäjänsä oli Isaac Zida. Vaalit järjestettiin marraskuussa 2015 ja seuraaja aloitti kautensa 29. joulukuuta 2015.
Elämäkerta
Kafando syntyi Ouagadougoussa. Hän opiskeli Burkina Fason entisen siirtomaaisännän Ranskan eri yliopistoissa. Vuonna 1969 hän valmistui Bordeaux´n yliopiston oikeustieteellisestä tiedekunnasta ja jatkoi opintojaan Pariisin yliopiston valtiotieteellisessä tiedekunnassa, mistä valmistui vuonna 1972. Tohtorin tutkinnon hän suoritti Pariisin yliopistosta vuonna 1990.
Kafandolla on takanaan ura ulkoasiainhallinnossa sekä diplomaattina. Vuodet 1982–1983 hän toimi maansa ulkoministerinä. Hän ollut diplomaattina Kuubassa ja työskenteli maansa edustajana Yhdistyneissä kansakunnissa vuosina 1998–2011. Turvallisuusneuvoston puheenjohtajana hän on toiminut vuoden 2008 syyskuussa ja vuoden 2009 joulukuussa.
Heinäkuussa 2015 Kafandon välit kiristyivät sekä armeijan että pääministerinä toimivan Isaac Zidan kanssa. Hän erotti sekä Zidan että maan turvallisuusministerin ja ryhtyi itse hoitamaan myös näitä tehtäviä. Ulkoministerin tehtävistä Kafando luopui ja niitä hoitamaan nimitettiin Moussa Néblé.
16. syyskuuta 2015 presidentin turvallisuuskaarti, joka oli syrjäytetyn Blaise Compaorén kannattajien miehittämä, syrjäytti Michel Kafandon. Uudeksi presidentiksi nousi Gilbert Diendéré. Vallankaappauksen yhteydessä Kafando pidätettiin.
Armeija ei kuitenkaan hyväksynyt presidentin turvallisuuskaartin tekemää vallankaappausta ja ECOWASin ja vallankaappaajien välisten neuvottelujen jälkeen Kafando palasi presidentiksi 23. syyskuuta 2015 juhlallisten seremonioiden jälkeen. Kafandon presidenttikausi päättyi 29. joulukuuta 2015, jolloin vapailla vaaleilla valittu Roch Marc Christian Kaboré vannoi virkavalansa.
The Potatoes
The Potatoes on suomalainen instrumentaalimusiikkia esittävä yhtye.
Edward Edwards (sarjamurhaaja)
Edward Wayne Edwards, alun perin Charles Murray, (14. kesäkuuta 1933 – 7. huhtikuuta 2011) oli tuomittu yhdysvaltalainen sarjamurhaaja. Edwards pakeni Akronin vankilasta Ohiossa vuonna 1955. Lopulta hänet pidätettiin Atlantassa 20. tammikuuta 1962. Hänet päästettiin ehdonalaiseen vapauteen vuonna 1967, ja vuosien 1977 ja 1996 välillä hän murhasi ainakin viisi ihmistä.
Murhat
Edwardsin tiedetään murhanneen viisi ihmistä: kaksi Ohiossa vuonna 1977, kaksi Wisconsinissa vuonna 1980, ja yksi Ohiossa vuonna 1996.
Ensimmäiset murhat, joista Edwards tuomittiin, Billy Lavaco ja Judy Straubista, kaksinkertainen murha, tapahtuivat Ohiossa vuonna 1977. Hänet tuomittiin elinkautiseen näistä rikoksista vuonna 2010.
Toinen kaksoismurha, Tim Hack ja Kelly Drew, tapahtui Wisconsinissa vuonna 1980. Tapausta kutsuttiin nimellä "Sweetheart Murders". Edwardsia oli kuulusteltu tuolloin, mutta ei ollut perusteita pidättää häntä. Lähes 29 vuotta myöhemmin hänen yhteys murhiin todistettiin DNA-testien avulla. Ilmeisesti Edwardsin oma lapsi vihjasi poliisille hänen mahdollisesta osallistumisesta
Edwards tunnusti 1996 Danny Boy Edwardsin murhan Ohiossa. Uhri oli adoptoitu lapsi, joka oli asunut Edwardsin ja hänen vaimonsa luona useita vuosia. Dannyn alkuperäinen nimi oli Danny Lain Gloeckner. Edwards murhasi Dannyn saadakseen vakuutusrahat. Edwards tuomittiin kuolemaan tästä rikoksesta maaliskuussa 2011, mutta hän kuoli vankilassa luonnollisista syistä kuukautta myöhemmin.
Muut mahdolliset murhat
Phil Stanfordin kirjan The Peyton-Allan Filesin mukaan Edwards voi olla vastuussa Beverly Allanin ja Larry Peytonin murhista Portlandissa vuonna 1960. Kaksi miestä pidätettiin ja vangittiin murhista, mutta vapautettiin vankilasta varhain. Viranomaiset väittävät, että oikeat henkilöt olivat syytettyinä.
Jotkut tutkijat ovat todenneet, että Edwards asui Pohjois-Kaliforniassa jokaisen Zodiac Killerin murhan aikaan 1960-luvun lopulla ja olisi tuolloin sopinut Zodiacin kuvaukseen, vaikka muut kiistävät tämän väitteen.
Maaliskuussa 2017, etsivä Chad Garcia Jeffersonin maakunnan (Wisconsin) seriffin poliisiasemalta, joka oli vastuussa "Sweetheart Murders" -tapauksesta kertoi, miten Hackin ja Drewin murhat ratkesivat Edwardsin tyttären vihjeen ansiosta. Garcia sanoi olevansa "melko varma" Edwardsin murhanneen ainakin viidestä seitsemään muuta.
Rock Hudson
Ura
left|thumb|Rock Hudson elokuvassa Tuuleen kirjoitettu Rock Hudson sai Oscar-ehdokkuuden roolistaan elokuvassa Jättiläinen (1957). Hän tuli tunnetuksi myös useasta pääosastaan Douglas Sirkin 1950-luvun elokuvissa, kuten Kaikki minkä taivas sallii ja Tuuleen kirjoitettu. 1960-luvun taitteessa hän näytteli yhdessä Doris Dayn kanssa kolmessa romanttisessa komediassa, joita tuona aikana pidettiin lievästi uskallettuina. Myöhemmin Hudson esiintyi myös televisiosarjassa Dynastia (1984–1985). Hudsonilla on tähti Hollywood Walk of Famella 6104 Hollywood Boulevardilla.
Yksityiselämä
Hudsonilla oli saksalaisia, sveitsiläisiä ja irlantilaisia sukujuuria.
Hudson oli Yhdysvalloissa ensimmäinen merkittävä julkisuuden henkilö, joka kertoi julkisesti sairastavansa aidsia. Hänen esiintulonsa ja myöhempi kuolemansa sairauteen toivat aidsin ja hivin yhdysvaltalaisten tietoisuuteen. Hudson oli naimisissa Phyllis Gatesin kanssa vuodesta 1955 vuoteen 1958. Nykyään tiedetään kuitenkin, että Hudson oli todellisuudessa homoseksuaali. Hänen homoutensa on tullut tietoon vasta myöhemmin.
Şəhriyar Məmmədyarov
Şəhriyar Məmmədyarov (s. 12. huhtikuuta 1985 Sumqayıt, Azerbaidžan) on azerbaidžanilainen shakin suurmestari.
Wienin siirtymälaki
thumb|right|300px|Mustan kappaleen säteilyn aallonpituusjakauma eri lämpötiloissa. Wienin siirtymälaki on fysiikan laki, jonka mukaan mustan kappaleen säteilyn spektrin huippua vastaava aallonpituus on kääntäen verrannollinen kappaleen lämpötilaan:
missä T on kappaleen lämpötila kelvineinä (K) ja on spektrin huippua vastaava aallonpituus metreinä. Verrannollisuuskerroin b = 0,002898 m K on luonnonvakio, joka voidaan esittää myös muodossa 0,29 cm K.
Wienin siirtymälain johti teoreettisesti Wilhelm Wien vuonna 1894. Wien tarkasteli mustan kappaleen tilavuuden adiabaattista muutosta ja päätteli, että säteilyn spektraalisen energiatiheyden täytyy olla muotoa
missä f on universaali, järjestelmän ominaisuuksista riippumaton funktio. Tämä tulos on Wienin siirtymälain vahva muoto. Heikko muoto on spektrihuipun aallonpituuden lämpötilariippuvuutta koskeva laki, joka voidaan johtaa vahvasta muodosta. Wienin siirtymälaki voidaan johtaa Planckin säteilylaista.
Siirtymälain pohjalta Wilhelm Wien esitti 1896, että mustan kappaleen säteily noudattaa Wienin säteilylakina tunnettua muotoa, joka voidaan nykyaikaisin merkinnöin kirjoittaa muodossa
Tämä laki vastaa Planckin lain mukaista todellista jakaumaa korkeilla taajuuksilla.
Esimerkkejä
thumb|upright|Tähden väri riippuu Wienin lain mukaisesti sen lämpötilasta. Sen vuoksi [[Orionin tähdistössä Betelgeuse (T ≈ 3000 K, kuvassa ylävasemmalla) näyttää selvästi punaiselta, Rigel (T = 12000 K, alaoikealla) sen sijaan sinertävältä, Bellatrix (T = 22000 K, yläoikealla) ja Mintaka (T = 31800 K, oikeanpuoleisin Orionin vyön tähdistä) vielä selvemmin sinisiltä.]]
Periaatteessa mitä kuumempi kappale on, sitä lyhyempi on aallonpituus, jolla se lähettää eniten säteilyä. Esimerkiksi Auringon pintalämpötila on 5780 K, jolloin huippu on noin 500 nm:n kohdalla. Tämä aallonpituus on lähellä näkyvän valon spektrin keskialuetta. Koska säteilyn spektri on huipun ympäristössä melko laakea, auringon säteilemän valon spektri on koko silmälle näkyvän valon alueella melko tasainen, ja auringon valo on siksi valkoista. (Valon kulkiessa ilmakehän läpi siitä kuitenkin siroaa pois sinistä valoa, minkä vuoksi suoraan auringosta tuleva valo on kellertävää ja ilmakehästä päivällä siroava auringon valo värjää taivaan siniseksi.)
Hehkulampussa on hehkuva lanka, jonka lämpötila on Auringon pintalämpötilaa huomattavasti matalampi. Siksi hehkulampun säteilyssä on enemmän pitkäaaltoista punaista valoa kuin lyhytaaltoista sinistä valoa ja lampun valo vaikuttaa keltaiselta. Jos hehkulangan lämpötilaa edelleen lasketaan, säteilyn painopiste siirtyy yhä enemmän punaista kohti. Samoin käy hiilloksen hiipuessa.
Huoneenlämmössä olevan kappaleen lähettämä lämpösäteily on käytännöllisesti katsoen kokonaan näkymätöntä infrapunasäteilyä, jonka aallonpituus on suurempi kuin näkyvän valon. Mutta kun metallikappaletta tarpeeksi kuumennetaan esimerkiksi puhalluslampun avulla, se tulee ensin punahehkuiseksi, koska punainen vastaa näkyvän valon pitkäaaltoisinta osuutta. Kappaletta edelleen kuumennettaessa sen lähettämä valo muuttuu oranssinpunaiseksi, ja hyvin korkeissa lämpötiloissa kappale tulee valkohehkuiseksi, kun se alkaa lähettää kaikkia näkyvän valon taajuuksia. Mutta vaikka infrapunasäteily onkin näkymätöntä, jo ennen punahehkua sen voi aistia sen lämmittävän vaikutuksen vuoksi.
Kaikissa tähdissä aallonpituusjakauman huippu ei kuitenkaan ole näkyvän valon alueella. Esimerkiksi Orionin tähdistössä sijaitsevan kuuman superjättiläisen Rigenin säteilystä 60 % on ultraviolettia, kun taas samassa tähdistössä olevan viileän jättiläistähden Rigelin säteilystä 85 % on infrapunaista. Silti nämä molemmat lähettävät näkyvääkin valoa niin paljon, että ne kuuluvat taivaan kirkkaimpiin. Sinertävä Rigel (T = 12100 K) eroaa kuitenkin väriltään selvästi punaisesta Betelgeusesta (T ≈ 3300 K).
Vain harvat tähdet ovat yhtä kuumia kuin Rigel, mutta varsin monien tähtien lämpötila on samaa luokkaa kuin Betelgeusen ja siis selvästi alempi kuin Auringon. Värinsä ja siten lämpötilansa perusteella tähdet jaetaan spektriluokkiin.
Ihmisen ihon lämpötila on noin 310 K, joten sen lämpösäteilyn aallonpituus on noin 10 μm, kaukana näkyvän valon alueen ulkopuolella. Sen vuoksi ihmisten jäljittämiseen käytettyjen lämpökameroiden on oltava herkkiä tämän aallonpituusalueen infrapunasäteilylle.
Johto Planckin laista
Wienin siirtymälaki voidaan johtaa Planckin laista, jonka avulla voidaan myös johtaa arvo Wienin laissa olevalle kertoimelle b. Tavallisesti säteilytehon jakauma ilmaistaan aallonpituuden funktiona. Tällöin Planckin lain mukaan lämpötilassa T olevan mustan kappaleen lähettämä säteilyteho säteilevää pinta-ala-, avaruuskulma- ja aallonpituusyksikköä kohti aallonpituuden {\lambda} kohdalla on
missä h on Planckin vakio, c valonnopeus ja k Boltzmannin vakio.
Tämä saa suurimman arvonsa kohdassa, jossa tämän funktion derivaatta on nolla. Täten saadaan:
Määrittelemällä tästä saadaan yhden muuttujan x yhtälö joka on yhtäpitävä yhtälön kanssa.
Yhtälön ratkaisu on missä W_0 on Lambertin W-funktion päähaara, ja sen arvoksi saadaan x = 4,965114231744276303.... . Kun tästä ratkaistaan aallonppituus λ millimetreinä ja lämpötila ilmaistaan kelvineinä, saadaan:
Parameterisointi taajuuden mukaan
Edellä säteilyn jakauma on parametroitu aallonpituuden mukaan. Yhtä hyvin se voidaan kuitenkin parametroida myös taajuuden mukaan. Tällöin Planckin laki on esitettävä muodossa, joka esittää säteilytehon taajuuden ν funktiona:
Samaan tapaan kuin edellä tästä saadaan: ja lopulta
Tämäkin voidaan samaan tapaan kuin edellä ratkaista Lambertin W-funktion avulla: Muuttujan x arvoksi saadaan eli x = 2.821439372122078893...
Kun tästä ratkaistaan taajuus ν, saadaan:
Maksimikohdan riippuvuus parametroinnista
On huomattava, että samassakin lämpötilassa säteilytehon maksimikohdalle saadaan kaksi eri tulosta riippuen siitä, parametroidaanko säteily taajuuden vai aallonpituuden mukaan.
Esimerkiksi lämpötilassa T = 6000 K saadaan aallonpituuden mukaan parametroitaessa maksimikohdaksi aallonpituus λ = 482.962 nm, jota vastaava taajuus ( on ν = 620,737 THz}}. Samassa lämpötilassa saadaan kuitenkin taajuuden mukaan parametrisoitaessa maksimikohdaksi aallonpituus 352,735 THz, jota vastaava aallonpituus on 849,907 nm.
Selitys tähän näennäiseen ristiriitaan on, että Planckin lain mukaiset funktiot ovat säteilyn tiheysfunktioita, jotka on skaalattu niin, että tulokset saadaan radianssin yksikköinä. Nämä tiheysfunktiot voivat olla eri muotoisia eri parametrisoinneilla, mikä riippuu siitä, minkä verran kaavio mistäkin kohdasta venyy tai kutistuu siirryttäessä parametroinnista toiseen. Koska säteilyn taajuus ja aallonpituus ovat toisiinsa kääntäen verrannollisia, ei yhtä suurta aallonpituuden muutosta vastaa kaikilla aallonpituuksilla yhtä suuri taajuuden muutos.
Kappaleen kokonaisradianssi on jakauman integraali kaikkien positiivisten arvojen yli, ja se on samassa lämpötilassa yhtä suuri kaikilla parametroinneilla. Lisäksi samassa lämpötilassa sellaisten fotonien lukumäärä, joiden aallonpituus on jollakin tietyllä välillä, on parametroinnista riippumaton. Tämä merkitsee, että aallonpituuden mukaan parametroidun jakauman integraali aallonpituuden arvosta λ1 arvoon λ2 on yhtä suuri kuin taajuuden mukaan parametroidun jakauman integraali taajuuden arvosta ν1 = c / λ1 arvoon ν2 = c / λ2. Jakauman muoto kuitenkin riippuu parametroinnista, ja kuten edellä olevat laskelmat osoittavat, myös jakauman huippukohta riippuu käytetystä parametroinnista.
Yhtälön määrittämää implisiittifunktiota käyttämällä saadaan säteilyn jakauma, kun parametrina käytetään radianssia suhteellista kaistanleveyttä kohti. (Tällaisen taajuuskaistan leveys on verrannollinen taajuuteen itseensä, ja tämä vastaa sitä, että taajuuden taajuuden ν tai aallonpituuden λ sijasta säteilyteho esitetäänkin jommankumman logaritmien \ln{\nu;} tai funktiona. Tämä onkin mahdollisesti luonnollisin tapa esittää säteilyn jakauman maksimikohta. Jos näin menetellään, edellä esitettyjen laskujen muuttujaa x vastaava arvo on x = 3.920690394872886343...
Oleellista Wienin laissa kuitenkin on, että parametroitiinpa säteilyteho aallonpituuden, taajuuden tai minkä tahansa niistä riippuvan tekijän suhteen tahansa, säteilyn aallonpituuden mediaani on kääntäen verrannollinen lämpötilaan.
Eisenhowerin oppi
thumb|upright|Dwight David Eisenhower Eisenhowerin oppi tarkoittaa Yhdysvaltojen kylmän sodan ajan ulkopoliittista linjanvetoa, jonka mukaan aseellisen hyökkäyksen uhkaama Lähi-idän valtio voisi pyytää Yhdysvallat apuun uhkan torjumiseksi. Yhdysvaltain presidentti Dwight D. Eisenhower määritteli opin kongressille tammikuussa 1957 pitämässään puheessa. Oppi jäi kuitenkin lyhytaikaiseksi ohjenuoraksi.
Opin mukaisesti kansainvälisen kommunismin hyökkäyksen tai hyökkäysuhan kohteeksi joutunut Lähi-idän maa saisi pyytäessään taloudellista tukea tai sotilaallista apua Yhdysvalloilta. Opin mukaisesti Yhdysvallat varautui sotatoimiin jo seuraavana vuonna Libanonin kriisin aikana. Yhdysvallat puuttui kriisiin Libanonin presidentin Camille Chamounin pyynnöstä.
Opin tausta
Globaalissa kontekstissa Eisenhowerin oppi oli vastaus siihen vaihtoehtoon, että sota leviäisi maailmanlaajuiseksi. Opin taustalla oli erityisesti Neuvostoliiton aktivoituminen Egyptissä Suezin kriisin seurauksena. Britannian ja Ranskan heikennyttyä Lähi-itään oli jäänyt valtatyhjiö. Eisenhowerin näkökulmasta Yhdysvaltojen oli otettava alueella vahva valta-asema. Egyptin presidentti Gamal Abdel Nasser vahvisti omaa asemaansa käyttämällä hyväkseen Venäjän ja Yhdysvaltojen valtataistelua. Nasser pyrki "positiiviseen neutraaliuteen" ja hyväksyi apua myös Neuvostoliitolta.
Eisenhowerin opin tarkoitus oli luoda Lähi-idän itsenäisille arabivalloille vaihtoehto Nasserille. Yhdysvallat pyrki vahvistamaan alueen valtioita ja eristämään kommunismin vaikutuksia heikentämällä Nasserin alueellista vaikutusvaltaa. Tavoitteessa epäonnistuttiin. Nasserin vaikutusvalta vahvistui. Hänestä oli tullut valtaan nousunsa jälkeen Lähi-idän voimahahmo, ja siinä asemassa hän pysyi viisitoista vuotta. Samaan aikaan Nasserin suhteet Neuvostoliiton johtajiin kuitenkin huononivat, ja Yhdysvallat muutti tavoitteitaan Lähi-idän alueella. Nasserin vallan vastustamisen sijasta sitä pyrittiin nyt sietämään.
Lähi-idän merkittävien öljyvarojen vuoksi Eisenhowerin hallinto näki alueen tulevassa ulkopolitiikassaan keskeisenä. Kommunismin voimistuminen alueella tarkoittaisi Yhdysvaltojen energialähteiden vaarantumista. Britannian ja Ranskan heikennyttyä Yhdysvallat oli kuitenkin yksin vastuussa mahdollisista tulevista sotilaallisista interventioista.
Pieve di Bono-Prezzo
Pieve di Bono-Prezzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Pieve di Bono (1 275 asukasta) ja Prezzo (191 asukasta), yhdistyivät.
Wang Yue
Wang Yue (s. 31. maaliskuuta 1987 Taiyuan, Shanxi, Kiina) on kiinalainen shakin suurmestari.
Julistus kaikkinaisen uskontoon ja elämänkatsomukseen perustuvan suvaitsemattomuuden ja syrjinnän poistamisesta
Julistus kaikkinaisen uskontoon ja elämänkatsomukseen perustuvan suvaitsemattomuuden ja syrjinnän poistamisesta on YK:n yleiskokouksen 25. marraskuuta 1981 antama julkilausuma. Julistuksen mukaan kasvatuksen tulee tukea rauhaa, suvaitsevuutta, toisten yleistä hyväksyntää ja ihmisoikeuksien kunnioittamista ottamalla erityisesti huomioon uskonnon ja elämänkatsomuksen vapaus. Valtioiden tulee toteuttaa kouluopetus kunnioittaen uskontojen ja elämänkäsitysten moninaisuutta. Julistus on julkaistu suomeksi teoksessa Elämänkatsomustieto koulussa (Helsingin yliopisto, 1992).
Historia
Vuonna 1986 YK:n Ihmisoikeuskomitea asetti erityisselvittäjän tutkimaan mitä jäsenvaltiot olivat tehneet toteuttaakseen julistusta. Vuonna 1994 Ihmisoikeuskomissio kannusti erityisselvittäjää kiinnittämään huomiota opetuksen alalla tapahtuvaan syrjintään. Samalla linjalla oli YK:n yleiskokouksen päätöslausuma vähän yli viikkoa aiemmin.
Julistuksen 20-vuotispäivänä YK järjesti Madridissa kansainvälisen kokouksen ajatuksenvapauden turvaamisesta ja syrjinnän torjumisesta koskien opetusta. Konferenssi antoi asiaa koskevan suosituksen 23.–25.11.2001, jonka perustana on YK:n yleiskokouksen 20 vuotta aiemmin antama julistus.
Suosituksen sisältö
Suosituksen lähtökohtana ovat yhteiset perusvapaudet ja perusoikeudet, maailmanrauha ja periaate ihmisoikeuksien yleisyydestä, jakamattomuudesta ja riippumattomuudesta. Periaatteet on ilmaistu Yhdistyneitten Kansakuntien yleismaalimallisessa ihmisoikeuksien julistuksessa, Kansalaisoikeuksia ja poliittisia oikeuksia koskevassa kansainvälisessä yleissopimuksessa sekä julistuksessa kaikkinaisen uskontoon tai elämänkatsomukseen perustuvan suvaitsemattomuuden ja syrjinnän poistamisesta, jotka kaikki tunnustavat ajatuksen, omantunnon, uskonnon tai elämänkatsomuksen vapauden. Samalla tavalla lähtökohtana on UNESCOn vuoden 1960 sopimus kaikkinaisen syrjinnän poistamisesta opetuksen alueella sekä vuoden 1962 lisäpöytäkirja, UNESCOn vuoden 1974 kansainvälisyyskasvatussuositus ja YK:n Taloudellisia ja sosiaalisia oikeuksia koskeva yleissopimus sekä Lapsen oikeuksien sopimus. Uskonnon tai elämänkatsomuksen vapaus rinnastaa teistiset, ei-teistiset ja ateistiset katsomukset.
Julistuksen mukaan kasvatuksen tulee tukea rauhaa, suvaitsevuutta, toisten yleistä hyväksyntää ja ihmisoikeuksien kunnioittamista ottamalla erityisesti huomioon uskonnon ja elämänkatsomuksen vapaus. Valtioiden tulee toteuttaa kouluopetus kunnioittaen uskontojen ja elämänkatsomusten erilaisuutta ja moninaisuutta.
Edellisen perustella opetuksen tulee sisältää
Lähtökohtana on lapsen vanhempien ja laillisen huoltajan tahdon kunnioittaminen koskien lapsen uskonnollista ja elämänkatsomuksellista kasvatusta.
Valtioiden tulisi tukea
Rubinstein
Rubinstein on juutalainen sukunimi. Tunnettuja Rubinsteineja ovat muun muassa:
Korutangarat
Korutangarat (Iridosornis) on tangaroiden heimoon kuuluva varpuslintusuku. Korutangaroiden sukuun kuuluu BirdLifen mukaan viisi lajia.
Prince Moulay Abdellah Stadion
Prince Moulay Abdellah Stadion on monikäyttöstadion, joka sijaitsee Marokon pääkaupungissa Rabatissa. Stadion otettiin käyttöön vuonna 1983 ja sen nykyinen yleisökapasiteetti on 52 000. Stadionilla pelataan pääosin jalkapalloa, mutta siellä voidaan myös järjestää yleisurheilukilpailuja.
Trevor Carson
Trevor Carson (s. 5. maaliskuuta 1988) on pohjoisirlantilainen jalkapalloilija, joka edustaa Valioliigassa pelaavaa Sunderlandia. Hän on pelipaikaltaan maalivahti.
Carson siirtyi 16-vuotiaana Sunderlandiin marraskuussa 2004. Hän ei ole toistaiseksi pelannut yhtään ottelua seuran edustusjoukkueessa. Kaudeksi 2008–2009 Carson lainattiin Kakkosliigassa pelanneeseen Chesterfieldiin, jossa hän ehti pelata 18 ottelua ennen kuin loukkaantumisista kärsinyt Sunderland kutsui hänet takaisin kesken lainapestin. Carson on pelannut myös Pohjois-Irlannin alle 21-vuotiaiden maajoukkueessa.
Artésien-normand
Artésien-normand on sukupuuttoon kuollut ranskalainen koirarotu. Se oli aiemmin FCI:n hyväksymä.
Ulkomuoto
Artésien-normand oli keskikokoinen, rakenteeltaan melko raskasrakenteinen ajokoira. Sen nenä oli leveä ja purenta joko leikkaava tai tasapurenta. Silmät olivat suuret ja vakavailmeiset ja korvat riippuvat ja alhaalle asettuneet. Sileä, hieno ja erittäin tiheä karvapeite saattoi olla joko kaksi- (piebald) tai kolmivärinen (tricolour). Ensiksi mainitussa vaihtoehdossa pohjavärin tuli olla valkoinen, jossa oli riistanväriset, mäyränharmaat tai oranssit merkit. Valkoisen alueen pilkutus, joka tunnetaan monella ajokoira- ja seisojarodulla termillä ticking tai roan, oli epätoivottava ominaisuus. Säkäkorkeus vaihteli 45–60 cm välillä. Liikkeet olivat joustavat ja hiljaiset.
Trevor Carson
Trevor Carsonin setä on koomikko Frank Carson.
Artésien-normand
Luonne ja käyttäytyminen
Rodun kuvaillaan olleen omanarvontuntoinen ja hyväluonteinen. Sitä käytettiin tavallisesti ajuemetsästykseen.
Alkuperä
Artésien-normand oli läheistä sukua basset artésien normandille, josta se erosi lähinnä raajojensa pituudella ja suuremmalla koollaan. Näistä kahdesta pienikokoisen bassetti-rodun uskotaan olleen vanhempi.
Gorguts
Gorguts on kanadalainen teknisen death metalin yhtye, joka perustettiin vuonna 1989 Sherbrookessa, Quebecissa. Sen ainoa alkuperäisjäsen on laulaja-kitaristi Luc Lemay.
Yhtyeen perustivat Luc Lemay, kitaristi Sylvain Marcoux, basisti Éric Giguère sekä rumpali Stephane Provencher. Yhtyeen ensimmäinen demo ...And Then Comes Lividity julkaistiin vuonna 1990, ja yhtye teki levytyssopimuksen Roadrunner Recordsin kanssa. Vuonna 1993 levy-yhtiö purki sopimuksen, ja yhtye keskeytti esiintymiset viideksi vuodeksi.
Vuonna 2002 yhtyeen silloinen kitaristi Steve Macdonald kärsi masennuksesta ja teki itsemurhan, ja yhtye hajosi vuonna 2005. Yhtye aktivoitui jälleen vuonna 2008. Vuonna 2013 yhtye solmi levytyssopimuksen Season of Mistin kanssa. ja viides studioalbumi Colored Sands julkaistiin saman vuoden elokuussa. Albumi oli ehdolla Juno Awards -palkinnon saajaksi.
Aaron Tveit
Aaron Tveit (s. 21. lokakuuta 1983 Middletown, New York) on yhdysvaltalainen elokuva- ja teatterinäyttelijä. Hänet tunnetaan parhaiten televisiosarjasta Gossip Girl Nate Archibaldin serkkuna ja Serena van der Woodsenin ex-poikaystävänä sekä Enjolrasin roolista vuoden 2012 musikaalielokuvasta Les Misérables. Hän on näytellyt myös musikaaleissa Wicked, Hairspray, Next to Normal ja Ota kiinni jos saat.
Saab Aero-X
Tekniikka
Autossa on 400-hevosvoimainen bioetanolilla toimiva kahdella turbolla varustettu 2,8 litrainen V6-moottori. Konseptimallin erityispiirteitä ovat puuttuvat a-pilarit sekä ovien ja katon yhtenäinen avautuminen. Konseptin kori on hiilikuitua ja veto tapahtuu neljällä pyörällä. Ohjaamo on muotoiltu "skandinaavisen puhtaasti" ja valaistuksessa on hyödynnetty runsaasti LED-valoja. Nopeusmittari näkyy kolmiulotteisesti akryylipinnalla.
Autoweek-lehti palkitsi sen Geneven autonäyttelyn parhaana. Auton palkitsi myöhemmin samana vuonna myös brittiläinen Autocar-lehti vuoden parhaana konseptiautona.
D. O. Condado de Huelva
pienoiskuva|D.O. Condado de Huelvan viljelyalueet. D. O. Condado de Huelva on viinialue ja laatumerkintä läntisessä Andalusiassa Espanjassa. Alue tuottaa etupäässä valkoviinejä mutta jonkin verran myös väkevöityjä jälkiruokaviinejä.
Alue
Viljelyalue käsittää suurimman osan Huelvan maakunnasta eli sen kunnat Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor ja Villarrasa. Valmistus on kuitenkin sallittua vain seuraavissa kunnissa: Almonte, Bollullos Par del Condado, Chucena, La Palma del Condado, Manzanilla, Moguer, Rociana del Condado, San Juan del Puerto ja Villalba del Alcor.
Valmistusmenetelmät
Alueella tuotaan enimmäkseen mietoja valkoviinejä yleisesti käytetyin menetelmin. Vino Generoso Condado Pálido on kuitenkin väkevöity "vino generoso", joka kypsytetään solera-menetelmällä.
Sallitut rypäleet ovat Zalema, Palomino Fino, Listán de Huelva, Garrido Fino, Moscatel de Alejandría ja Pedro Ximénez. Näistä Zalema on ylivoimaisesti käytetyin, viljelypinta-alasta noin 86 prosenttia.
Sevilla (maakunta)
Sevilla on maakunta eteläisessä Espanjassa Andalusian itsehallintoalueen länsiosassa. Sen rajanaapureita ovat Málagan, Cádizin, Huelvan, Badajozin ja Córdoban maakunnat.
Sevillan pinta-ala on 14 036 neliökilometriä ja väkiluku 1 939 527 (vuonna 2017). Väestötiheys on 138,2 asukasta neliökilometrillä. 40 prosenttia väestöstä asuu pääkaupungissa Sevillassa. Maakunnassa on yhteensä 105 kuntaa.
Sevilla jakaa Doñanan kansallispuiston Huelvan kanssa.
Niilo Jantunen
Niilo "Niko" Jantunen (30. syyskuuta 1902 Pietari – 10. marraskuuta 1974) oli suomalainen jääpalloilija. Pelipaikaltaan hän oli vasen laitahyökkääjä.
Jantunen edusti Viipurin Susia ja voitti urallaan seitsemän Suomen-mestaruutta (1925, 1926, 1927, 1929, 1930, 1932 ja 1933). Viimeisen mestaruussarjakautensa hän edusti vuonna 1937. Hän edusti Suomea yhdessätoista maaottelussa tehden niissä kuusi maalia.
Aktiiviuransa jälkeen Jantunen toimi Susien taloudenhoitajana ja sihteerinä sekä 40- ja 50-luvuilla pitkäaikaisena hallituksen jäsenenä. Hän pelasi välirauhan aikaan talvella 1941 Lahden Luistelijoiden joukkueessa Maakuntasarjassa. Jantunen toimi myös erotuomarina sekä Viipurin Erotuomarikerhon puheenjohtajana.
Floris van Dijck
pienoiskuva|Asetelma. 1613. Haarlem, [[Frans Halsin museo.]] Floris Claesz van Dijck (Haarlem tai Delft, n. 1575 – Haarlem, marraskuu 1651) oli alankomaalainen taidemaalari, joka tunnetaan asetelmatöistään.
Van Dijck asui ja työskenteli suurimman osan elämästään Haarlemissa. Opiskeltuaan kotimaassaan hän teki myös opintomatkan Italiaan. Palattuaan Alankomaihin hänet hyväksyttiin Haarlemin Pyhän Luukaksen ammattikuntakiltaan, jossa hänellä oli korkea asema. Elämänsä loppupuolella hän maalasi yhä vähemmän. Yksi syy tähän saattoi olla, että hänen ei enää tarvinnut maalata elättääkseen itsensä. Hänen valmistamansa testamentti vuodelta 1605 osoittaa, että hän oli jo tuolloin hyvin rikas.
Van Dijck maalasi enimmäkseen asetelmia, joissa oli kuvattuna 1600-luvun alankomaalainen aamiaispöytäkattaus antimineen : juustoja, hedelmiä ja pähkinöitä. Van Dijckin asetelmamaalauksia tunnetaan silti vain kymmenen kappaletta.
Mika Viljanen
Mika Juha Tapani Viljanen (s. 30. maaliskuuta 1968 Lahti) on suomalainen entinen jalkapalloilija. Hän oli pelipaikaltaan keskuspuolustaja tai libero. Viljanen edusti Suomen korkeimmalla sarjatasolla SM-sarjassa ja Veikkausliigassa Reipasta, Kuusysiä ja Myllykosken Palloa vuosina 1987–1996.
Viljanen debytoi Reippaan riveissä SM-sarjassa 3. toukokuuta 1987 ottelussa Kopareita vastaan. Seuraavaksi kaudeksi hän siirtyi paikallisvastustaja Kuusysiin, jossa pelaamansa neljän kauden aikana hän saavutti yhtä monta SM-mitalia – kaksi kultaista ja kaksi hopeista. Lukuun ottamatta ensimmäistä kautta, jolloin hän pelasi kaikissa sarjaotteluissa, Viljasen esiintymiset rajoittuivat kuitenkin alle kymmeneen otteluun per kausi.
Kaudeksi 1992 Viljanen siirtyi juuri korkeimmalla sarjatasolle nousseen Myllykosken Pallon joukkueeseen, jossa hän pelasi muun muassa liberona ja oli runkopelaajia viiden kauden ajan. Hän saavutti joukkueessa neljä peräkkäistä SM-hopeaa vuosina 1993–1996 sekä kaksi Suomen cupia vuosina 1992 ja 1995. Vuonna 1996 päättyneellä pääsarjaurallaan Viljanen pelasi kaikkiaan 206 ottelussa, joissa hän teki kolme maalia.
Huesca (maakunta)
Huesca (aragoniaksi Uesca) on maakunta pohjoisessa Espanjassa Aragonian itsehallintoalueen pohjoisosassa. Sen rajanaapureita ovat Ranska sekä Lleidan, Zaragozan ja Navarran maakunnat.
Mika Viljanen
Pelaajauransa jälkeen Viljanen on toiminut useita vuosia FC Lahden joukkueenjohtajana.
Huesca (maakunta)
Huescan pinta-ala on 15 626 neliökilometriä. Sen väkiluku on 219 702 (vuonna 2017) ja väestötiheys 14,1 asukasta neliökilometrillä. Viidennes väestöstä asuu pääkaupungissa Huescassa. Muita tärkeitä kaupunkeja ovat Ayerbe, Sabiñánigo, Jaca, Benasque, Graus, Benabarre, Barbastro, Tamarite de Litera, Monzón ja Fraga. Maakunnassa on yhteensä 202 kuntaa.
Viimeiset aragonian kielen puhujat asuvat Pyreneiden vuoriston laaksoissa Huescassa. Maakunnan itäosissa on myös useita katalaaninkielisiä alueita.
Pyreneiden korkein vuori, Aneto, sijaitsee Huescassa. Ordesa y Monte Perdidon kansallispuisto on myös alueella.
Stade de Marrakech
Stade de Marrakech on monikäyttöstadion, joka sijaitsee Marrakechissä Marokossa. Stadion otettiin käyttöön 5. tammikuuta 2011 ja sen nykyinen kapasiteetti on 45 240. Se toimii jalkapalloseura Kawkab Marrakech kotikenttänä.
Caproni Ca.135
Konetyypin enimmäisnopeus oli 440 km/h. Sen kantama oli kevyellä (550 kg) pommikuormalla noin 2 000 km. Aseistuksessa oli kolme 12,7 mm:n konekivääriä. Enimmäispommikuorma oli 1 600 kg. Piaggion (P.XI RC.40) tai Fiatin valmistamat (A.80 RC.41) tähtimoottorit olivat 1 000 hv:n tehoiset (746 kW) kukin päätyypissä P.XI. Viimeinen kehitysmuunnos konetyypistä oli varustettu Alfa Romeon 1 400 hevosvoiman (1 44 kW) 135 RC.32 Tornado -moottoreilla. Huippunopeus oli 480 km/h. thumb|Caproni Ca.135:n 3D-kaaviokuvat.
Al Ayyatin junaturma 2002
Al Ayaatin junaturma tapahtui 20. helmikuuta 2002, kun Egyptin Kairosta Luxoriin matkalla olleessa junassa syttyi tulipalo noin yhdeltä aamuyöllä. Junan kuljettaja ei huomannut tulipaloa heti vaan jatkoi matkaa seitsemän kilometriä pysähtyen lopulta lähellä Al Ayaatin kaupunkia.
Palo syttyi, kun erään matkustajan käyttämän kaasupolttimen kaasusäiliö räjähti. Junan 11 vaunusta seitsemän tuhoutui tulipalossa täysin. Onnettomuudessa kuoli viranomaisten mukaan 383 ihmistä, joista osa kuoli tulipalossa ja osa hypätessään pois palavasta junasta. Todellisen uhriluvun on kuitenkin arvioitu olevan suurempi, sillä 150 hengelle tarkoitetuissa vaunuissa kerrottiin olleen jopa 300 matkustajaa. Junassa oli paikkoja 1 650 hengelle, mutta todellisen matkustajamäärän on arvioitu olleen jopa 3 000.
Tanssii tähtien kanssa (4. tuotantokausi)
Tanssii tähtien kanssa -televisiosarjan neljäs tuotantokausi esitettiin MTV3-kanavalla keväällä 2009. Ohjelma perustuu formaattiin Dancing with the Stars, jossa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta.
Tuotantokauden ensimmäinen jakso – jossa muisteltiin edellisen kauden tapahtumia – esitettiin 1. maaliskuuta 2009, ja se keräsi keskimäärin 1 001 000 katsojaa. Ensimmäinen pari pudotettiin kilpailusta kaksi viikkoa myöhemmin. Kauden finaali näytettiin 10. toukokuuta 2009, ja viikkoa myöhemmin esitettiin koostejakso, jossa kerrattiin kauden tapahtumia.
Neljännellä kaudella tuomarina jatkoi Marco Bjurström ja hänen uutena parinaan Vappu Pimiä. Tuomaristo pysyi muuten samana, mutta Susanna Rahkamo korvasi aiemmalla kaudella olleen Johanna Rusanen-Kartanon.
Pisteiden keskiarvot viikoittain
Keskiarvot on pyöristetty kymmenesosien tarkkuuteen.
Finaalin freestyle-esitykset
Satu Tuomisto ja Janne Talasma esittivät finaalissa Jai Ho -kappaleeseen sovitetun koreografian, johon oli sekoitettu muutamia latinalaistansseja, muun muassa cha-chata, sambaa ja paso doblea. Esityksessä oli käytetty hyväksi itämaista kulttuuria, joka ilmeni esimerkiksi parin puvustuksesta. Pirkko Mannola ja Mika Jauhiainen puolestaan esittivät Myrskyluodon Maija -kappaleen, joka oli koreografisesti lähinnä valssia.
Juontajat
Neljännen tuotantokauden juontajina toimivat Marco Bjurström, joka on juontanut kaikki aiemmat kaudet sekä kolmannella kaudella kisannut Vappu Pimiä. Aikaisempien vuosien tapaan Bjurström toimi juontajana tanssisalin puolella ja Pimiä haastatteli pareja takahuoneessa.
Tuomarit
thumb|300px|Tanssii tähtien kanssa -ohjelman tuomarit keväällä 2009. Tuomariston puheenjohtajana toimi Jukka Haapalainen, joka on ollut tuomarina sarjan kaikilla tuotantokausilla. Tuomareina jatkoivat edellisen kauden tapaan myös Jorma Uotinen sekä Helena Ahti-Hallberg. Tuomariston uusin jäsen oli Susanna Rahkamo, joka korvasi tuomaristossa edellisellä kaudella olleen Johanna Rusanen-Kartanon.
Erikoisesiintyjät
Neljännellä kaudella nähtiin erikoisesiintyjinä seuraavat esiintyjät:
Slaine
thumb|Slaine Slaine (oik. George Carroll, s. 27. syyskuuta 1977 Boston, Massachusetts) on yhdysvaltalainen rap-artisti ja yhtyeen La Coka Nostra jäsen. Slaine on myös esiintynyt elokuvissa Gone Baby Gone, Killing Them Softly ja The Town ja on näyttelijä-ohjaaja Ben Affleckin ystävä.
Slaine korostaa kotikaupunkitaustaansa käyttämällä räpätessään ja laulaessaan vahvaa Bostonin murretta.
Järjestelmäintegraatio
Järjestelmäintegraatiolla tarkoitetaan yleisesti toimintaa, jolla organisaation hajautunut tieto yhdistetään ja muunnetaan sopivaksi toiselle sitä tarvitsevalle järjestelmälle. Järjestelmäintegraatio nähdään usein välityskerroksen toiminnaksi.
Tarve
Järjestelmäintegraation tarve syntyy, kun organisaation tiedon määrä kasvaa ja sitä varastoituu eri järjestelmiin eri tarkoituksia varten. Tiedon määrän kasvu johtaa tilanteeseen, jossa yksittäinen uusi järjestelmä tai prosessi tarvitsee olemassa olevaa tietoa, joka on hajautunut useampaan tietojärjestelmään.
Mitä isompi ja vanhempi organisaatio, sitä enemmän tieto hajautuu. Myös esimerkiksi yrityskauppojen jälkeinen sulautuminen lisää organisaatioiden järjestelmien määrää ja epäyhteensopivuutta.
Ratkaisumallit
Integraatioita toteutetaan yleensä EAI-projekteissa. Projektit ovat käytännössä aina erilaisia riippuen eri seikoista: integraatiotyökaluista, liiketoimintatarpeista ja aikataulusta. Järjestelmien välinen tiedon integrointi voidaankin ratkaista usealla tavalla sekä arkkitehtuurisesti että teknologisesti.
Integraatioita voidaan toteuttaa sekä synkronisella tai asynkronisella mallilla, joko yhteydellisesti tai yhteydettömästi. Integraatioita toteutetaan usein esimerkiksi REST- tai SOAP-rajapintoja hyödyntäen.
Järjestelmäintegraatioiden menestystekijöitä
Onnistuneeseen järjestelmäintegraatioprojektiin liittyviä menestystekijöitä voidaan luokitella seuraavasti :
Näistä organisatoriset tekijät sekä integraatiostrategia ovat kaikkein kriittisimpiä.
Kirkkoherrakunta
Ruotsin kirkossa voivat useammat seurakunnat muodostaa pastoraatin (kirkkoherrakunnan). Se on yhteistyön muoto, jossa seurakunnat yhdessä vastaavat perustehtävistään ja jossa koko pastoraatin työtä johtaa kirkkoherra. Työnjako seurakunnan ja pastoraatin välillä määritellään seurakuntaohjesäännössä Pastoraatti vastaa usein taloudesta, henkilöstöstä, kiinteistöhallinnasta ja hautaustoimesta. Vuonna 2021 oli Ruotsin kirkossa 1329 seurakuntaa ja 254 pastoraattia. Pastoraatteihin kuului 971 seurakuntaa.
Perustaminen
Kirkkoherrakunnan perustaminen ja samalla seurakunnan itsenäistyminen oli toisinaan pitkä ja monivaiheinen tapahtuma. Kuusjoen kappeliseurakunnalla oli velvollisuus osallistua Perttelin kirkkoherran palkkaukseen ja Perttelin pappilan kunnossapitoon. Koska se koettiin hankalaksi, haluttiin asiaan muutos. Kuusjoen kirkonkokous päätti 12. joulukuuta 1907 asettaa toimikunnan edistämään asiaa ja laatimaan ehdotus tulevan kirkkoherran palkkauksesta. Kirkonkokous hyväksyi 21. tammikuuta 1908 toimikunnan ehdotuksen. Seuraavaksi anottiin tuomiokapitulilta, että se määräisi pidettäväksi asian vaatimat kirkonkokoukset Kuusjoella ja Perttelissä.
Lääninrovasti Karl Troberg piti huhtikuussa 1908 kirkonkokoukset molemmissa seurakunnissa. Molemmissa kokouksissa kannatettiin Kuusjoen itsenäistymistä ja niin tuomiokapituli saattoi tehdä esityksen senaatille 11. kesäkuuta 1908. Koska myös Turun ja Porin läänin kuvernööri puolsi lausunnossaan asiaa, senaatti saattoi antaa myönteisen päätöksen 3. syyskuuta 1908. Päätöksen mukaan Kuusjoen seurakunnasta tuli itsenäinen kirkkoherrakunta sitten, kun virassaan olevat Perttelin kirkkoherra Vihtori Korpela ja Kuusjoen kappalainen Antti Fabian Oja poistuisivat viroistaan. Kun Korpela valittiin syksyllä 1911 toiseen virkaan, päätti Kuusjoen kirkonkokous 3. joulukuuta 1911 sopia Ojan kanssa, että tämäkin irtisanoutuisi virastaan. Sopimus tehtiin tuomiokapitulin määräämässä kirkonkokouksessa 27. helmikuuta 1912. Ojan asettama ehto sopimiselle oli, että jollei hän tulisi valituksi uuteen Kuusjoen kirkkoherran virkaan, Kuusjoen seurakunta maksaisi hänelle vuosittaisen korvauksen, kunnes hänet valittaisiin yhtä hyvään vakinaiseen virkaan toisaalla. Tuomiokapituli hyväksyi ja senaatti vahvisti sopimuksen. Kun Oja irtisanoutui kappalaisen virastaan, voitiin Kuusjoen kirkkoherran virka julistaa haettavaksi. Virkaan valittiin Oja ja niin Kuusjoen kirkkoherrakunta saattoi aloittaa toimintansa toukokuun alussa 1913.
Tukkukaupantalo
thumb|250px thumb|250px|Tukkukaupantalon sisäpihaa Tukkukaupantalo on asuin- ja liikekerrostalo Kotkan kaupungin keskustassa Kotkansaarella. Rakennus sijaitsee osoitteessa Satamakatu 9 lähellä Kotkan vanhaa Kantasatamaa.
A Bigger Bang
A Bigger Bang on The Rolling Stonesin 22. studioalbumi, joka julkaistiin 5. syyskuuta 2005.
Tukkukaupantalo
Tukkukaupantalon suunnitteli Vilho Penttilä ja se valmistui vuonna 1912. Tyyliltään rakennus edustaa jugendia. Rakennuksessa on toiminut mm. Oululaisen leipomo ja Rosalia Gurovitschin parturiliike. Nykyisin siellä toimii muun muassa hotelli Merikotka ja taidenäyttelytila Galleria Uusikuva.
Aiheesta muualla
60.46872°N, 26.94167°W
Tromssan lentoasema
Tromssan lentoasema on lentoasema, joka sijaitsee Tromsøya-nimisellä saarella kolme kilometriä Tromssan keskustasta. Lentoasema on Norjan viidenneksi suurin lentoasema noin 2,3 miljoonalla vuotuisella matkustajallaan Oslon, Bergenin, Trondheimin ja Stavangerin lentoasemien jälkeen. Se on myös Pohjoismaiden 12. vilkkain lentoasema. Lentoasemalla on yksi, noin 2 450 metriä pitkä kiitotie, jonka rinnalla on osan kiitotien pituudesta rullaustie. Asema valmistui vuonna 1963. Lentoasemalta on yhteydet 25:een kotimaan ja kymmeneen kansainväliseen kohteeseen, mutta osaan kansainvälisistä kohteista lennetään vain kausittain. Lentoaseman kansainvälinen liikenne ei ole kovin vilkasta, mutta sen sijaan kotimaan liikenteen osalta asema on Norjan tärkeimpiä ja Pohjois-Norjan liikenteen keskipiste ja Widerøen tärkein tukikohta. Kansainvälisistä kohteista asemalta on päivittäinen yhteys Lontooseen ja Riikaan. Tromssan lennoilla käytetään paljon Boeing 737 -koneita, mutta myös Dash 8 -koneet ovat tärkeässä osassa, sillä niillä lennetään kaikki Pohjois-Norjan lennot. Tärkein lentoreitti Tromssasta vie Osloon Scandinavian Airlinesin ja Norwegian Air Shuttlen siivin, Boeing 737:llä. Lentoaseman omistaa ja sitä ylläpitää Avinor. Lentoasemalla on yksi hotelli.
Terminaali
Tromssan lentoasemalla on yksi terminaali, joka on valmistunut vuonna 1998. Terminaali on moderni ja lennonjohtotorni on sen yhteydessä. Terminaalissa on seitsemän lähtöselvitystiskiä ja terminaalista lähtee kolme matkustajasiltaa, joihin lentokoneet voivat yhdistyä. Terminaalissa on suuri tax-free-myymälä, joka myy makeisia, hajuvesiä ja muuta kosmetiikkaa, juomia, elektroniikkaa ja lehtiä. Lisäksi terminaalissa on kaksi muuta myymälää, neljä ravintolaa ja baaria sekä pankki.
Kulkuyhteydet
Lentoasemalle pääsee kaupungin keskustasta sekä paikallisliikenteen linja-autoilla 40 ja 42 että Airport Express -lentokenttäbussilla. Taksiasema sijaitsee tuloaulan läheisyydessä.
Romanssi (Maj Karman Kauniiden Kuvien kappale)
Romanssi on alternative rock -yhtye Maj Karman Kauniiden Kuvien single, joka julkaistiin albumilta Rautaneito.
Kaipaan luoksesi kotiin
Kaipaan luoksesi kotiin on kesäkuussa 1989 julkaistu Yön single, jonka nimikappale on albumilta Toinen puoliaika. Sen toiseksi tekijäksi on merkitty Mr. Spirit eli Mika Sundqvist. Laulu äänitettiin levyn toisen studiosession aikana maaliskuussa 1989 Lempäälän MSL-studiolla. B-puolen kappale Peni on peräisin albumin ensimmäisista sessioista, jotka tehtiin lokakuussa 1989 Esa "Nätsi" Rosvallin luona Köyliössä. Siellä valmistunutta materiaalia pidettiin kuitenkin niin heikkona, että maaliskuussa levyä varten äänitettiin kolme uutta kappaletta. Peni on myöhemmin julkaistu vain vuoden 2006 kokoelmalla Yön valoisa puoli.
Slovenian alle 20-vuotiaiden jääkiekkomaajoukkue
Slovenian alle 20-vuotiaiden jääkiekkomaajoukkue edustaa Sloveniaa jääkiekon alle 20-vuotiaiden jääkiekon maaotteluissa.
Ami Angerma
Angerma edusti jääpallourallaan seuroja Viipurin Luistinseura, Viipurin Reipas, Viipurin SLU sekä Viipurin Sudet. Viipurin Susien kapteenina hän oli voittamassa kuutta Suomen-mestaruutta peräkkäin vuosina 1914–1920 (vuonna 1918 ei pelattu). Lisäksi Angerma voitti SM-kultaa vuosina 1922 ja 1925–1927. Kaikkiaan Angerma oli jääpallon SM-loppuottelussa 16 kertaa ja oli 10 kertaa voittaneessa joukkueessa. Angerma kuului Suomen maajoukkueeseen viidessä maaottelussa, joista Suomi voitti neljä.
Angerma edusti jalkapallossa Viipurin Reipasta ja voitti kolme SM-hopeaa joukkueen paidassa vuosina 1918, 1919 ja 1922.
Peliuransa jälkeen Angerma kuului useita vuosia Suomen Palloliiton jääpallovalitsemiskomiteaan sekä toimi vuonna 1931 maajoukkueen toisena valmentajana. Ansioistaan hän sai Suomen Palloliiton kultaisen ansiomerkin.
Siviiliammatiltaan Ami Angerma oli rautatievirkamies. Rautateillä hän työskenteli yli 40 vuotta.
Artoisinbassetti
Artoisinbassetti on sukupuuttoon kuollut ranskalainen koirarotu. Se oli aiemmin FCI:n hyväksymä.
Ulkomuoto
Artoisinbassetti oli pieni, matalaraajainen, vankkarakenteinen ja rungoltaan pitkänomainen bassetti. Sen tiiviisti ihonmyötäinen, hieman karhea karvapeite oli väritykseltään joko kaksi- tai kolmivärinen (tricolour). Ensiksi mainitussa pohjavärin tuli olla valkoinen, ja siinä olleiden merkkien väri saattoi olla mm. ruskeaharmaa, mäyränharmaa tai oranssi. Säkäkorkeus oli 28–32 cm..
Luonne ja käyttäytyminen
Artoisinbassetti oli erittäin riistaviettinen ja innokas metsästäjä.
Alkuperä
Rotua käytettiin Artois'n alueella luolametsästykseen, ja sen pääasiallista riistaa olivat mäyrät ja ketut. Sitä alettiin kuitenkin risteyttää normandianbassetin kanssa, ja nämä risteytykset alkoivat olla puhdasrotuisia suositumpia. Tämän vuoksi 1800-luvun lopulla artoisinbassetti päätettiin yhdistää kokonaan normandianbassetin kanssa uudeksi roduksi nimeltä basset artésien normand.
Gary Moore
Robert William Gary Moore (4. huhtikuuta 1952 Belfast, Pohjois-Irlanti – 6. helmikuuta 2011 Estepona, Aurinkorannikko, Espanja ) oli pohjoisirlantilainen, muun muassa hardrockia ja bluesia soittanut kitaristi. 1960-luvulla alkaneella urallaan hän esiintyi esimerkiksi yhtyeissä Thin Lizzy (1974, 1977, 1978–1979), Colosseum II (1975–1977) ja Skid Row, mutta parhaiten hänet tunnetaan soolourastaan.
Nuoruus
Gary Moore syntyi ja kasvoi Itä-Belfastissa. Hänen isänsä johti Holywoodin rantalomakeskuksessa tanssisalia. Mooren varhaisimmat musiikilliset vaikuttajat olivat Elvis Presley ja The Beatles. Ensimmäisen kitaransa hän sai kahdeksanvuotiaana, ja hän opetteli soittamaan sitä oikean käden puolelta, vaikka hän olikin vasenkätinen. Moore soitti jo 11-vuotiaana Beat Boys -nimisessä yhtyeessä, joka soitti The Beatlesin kappaleita.
Ura
Moore muutti 16-vuotiaana Dubliniin, jossa hän sai jonkin aikaa ohjausta Fleetwood Macin kitaristilta Peter Greeniltä. Mooren ensimmäinen ammattilaisyhtye oli Skid Row, josta Phil Lynott lähti pois pian Mooren tulon jälkeen. Skid Row soitti 1966 Dublinissa Fleetwood Macin lämmittelijänä, mutta Moore jätti pian Skid Row’n, koska turhautui yhtyeen rajalliseen osaamiseen. Hänellä ei kuitenkaan ollut selvää suunnitelmaa uransa jatkosta, mutta hän julkaisi jo vuonna 1973 sooloalbumin Grinding Stone.
Sooloalbumin julkaisun jälkeen Moore hyväksyi Lynottin pyynnön tulla auttamaan Thin Lizzyä, jonka kitaristi Eric Bell oli jättänyt. Mooren aika Thin Lizzyssa kesti kuitenkin vain pari kuukautta. Tämän jälkeen hän soitti jonkun aikaa Jon Hisemanin perustamassa fuusiojazz yhtyeessä Colosseum II. Moore levytti yhtyeen kanssa kolme albumia. Thin Lizzyyn hän palasi 1978, kun hän korvasi loukkaantuneen Brian Robertsonin Queenin kanssa tehdyllä Yhdysvaltain-kiertueella. Moore soitti kitaraa Thin Lizzyssä myös sen menestysalbumilla Black Rose: A Rock Legend (1979).